Ñeñt̃o'marña yeñoteñ shonte' acheñ ñeñt̃ orrtatyesaye't̃ ahuat̃ot̃eñ ; e'ñe pueyemteñot̃et Yompor e'ñe etsotayesete't̃ Yomporecop ñeñt̃ atarr echarr . Ñam̃a ñet t̃e'pa' o'ch netma'ntatanet ñerra'mrrat̃e' allohuenetpa' o' cohuapreterryet yam̃a o'ch entyesyet errot̃encha' yetsota yam̃a ñeñt̃ atet̃ muenateney Yompor . Ñeñt̃o'marña yocoppa' añ poctetsa o'ch e'ñe yesuanom ama't erra'tsena ñeñt̃ yepatare'tene' ama't ñam̃a yo'chñar ñeñt̃ atarr yetpatyene' . Ñam̃a e'ñepa'ch ya'huanta'huanom allohuen ñeñt̃ echarr yentyen . Allochñapa' att̃och e'ñe cohuen yetsoteññañ ñeñt̃ atet̃ muenateney Yompor . Ñeñt̃pa' e'ñe atet̃ ñerra'mrrat̃e' ñeñt̃ matetsa ñetpa' c̈hocmach c̈hapuet allohua onañcharet̃tenet ñocpuet .
